
AVIZ

asupra proiectului de Lege  pentru ratificarea Convenţiei între România şi Republica San Marino  pentru evitarea dublei  impuneri cu  privire la impozitele pe  venit şi  pe  capital şi a  Protocolului la aceasta, semnate  la San Marino, la  23 mai  2007

În conformitate cu prevederile art. 95 din Regulamentul Camerei Deputaţilor, republicat, cu  modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Convenţiei între România şi Republica San Marino  pentru evitarea dublei  impuneri cu  privire la impozitele pe  venit şi  pe  capital şi a  Protocolului la aceasta, semnate  la San Marino, la  23 mai  2007 , trimis cu adresa nr. PL- x 704 din                 22 octombrie  2007 şi înregistrat sub nr. 31/1137 din  23 octombrie  2007.
Potrivit dispoziţiilor art.75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  prima Cameră  sesizată. 

             
În temeiul prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus  în şedinţa din 1 noiembrie  2007.



 Membrii Comisiei au examinat proiectul de lege, expunerea  de  motive şi avizul favorabil al Consiliului Legislativ cu  nr.1188 din               11  septembrie 2007. 

În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de lege.  

În raport cu obiectul şi conţinutul său, proiectul de lege  face parte din categoria legilor ordinare.

